ཡིན་ན་ཡང་།ལོ་དེར་བལ་ཡུལ་གྱི་རྒྱལ་ས་ཀ་ཏ་མན་རྡུ་ནས་ཁོ་རང་མགོ་ཐོན་པ།རང་ས་ཟིན་པ།རང་དབང་ལྡན་པ་བཅས་ཀྱི་བུ་སྙིང་སྟོབས་ཅན་ཞིག་འཁྱོངས་མ་ཐུབ།ཁོས་སྔར་བཞིན་མི་ལ་ལག་གཡོག་རྒྱུགས་ནས་བསྡད།བལ་བོ་ནི་མི་ལ་མཐོ་དམན་དང་རིགས་རྒྱུད་ཀྱི་དབྱེ་བ་གསལ་བོར་འབྱེད་པའི་ཡུལ་གྲུ་ཞིག་རེད།བལ་ཡུལ་ཏུ་མི་ལ་ལག་གཡོག་རྒྱུགས་པ་ནི་ཤིན་ཏུ་ཡིད་སྐྱོ་བ་ཞིག་ཡིན་ཏེ།མཚམས་རེར་ཁྱོད་ཀྱི་རང་བཀུར་ལ་རྡོག་རྫིས་ཤོར་བར་མ་ཟད།དེའི་ཐོག་ཏུ་རྐང་བས་བཅག་བཅག་བྱེད་ཅིང་ཁ་ལུད་བོར་ཡོང་།ལོ་དེ་དག་ཏུ་ཁོ་དེ་ལྟར་བལ་ཡུལ་ཏུ་སྐྱོ་བས་བསྡད།